สวัสดีค่ะ พอดีว่าเพิ่งไปบริจาคไข่ในขั้นตอนเก็บไข่เมื่อวันที่ 15 พ.ย. แล้วอยากกลับมาทานยาคุม สามารถเริ่มทานในรอบเดือนที่กำลังจะมาถึงตอนสิ้นเดือนนี้เลยได้มั้ยคะ
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยหลังจากการไปเก็บไข่มานั้น ก็น่าจะสามารถกลับมารับประทานยาคุมได้ตามปกติหากต้องการคุมกำเนิดต่อ และเริ่มรับประทานให้ได้ประสิทธิภาพได้ดังที่กล่าวไปค่ะ